སྐབས་བཅུ་གཅིག་པའི་སྤྱི་འཐུས་ལྷན་ཚོགས་ཀྱིས་ཕྱི་ལོ་༡༩༩༣ཟླ་༡ཚེས་༢༢དང་།༡༩༩༤ཟླ་༡ཚེས་༧དང་དེ་ནས་ཚེས་༢༡དང་༢༨སོ་སོར་གྲོས་ཆོད་སྔ་རྗེས་བཞག་པའི་འབྲུ་དོན་རྣམས་བཙན་བྱོལ་བོད་གཞུང་གི་ཕྱག་ལེན་བསྟར་མུས་སུ།ཐེ་ཝན་གཞུང་གི་སྲིད་བྱུས་ལ་བཟང་ཕྱོགས་ཀྱི་འགྱུར་བ་བྱུང་རྐྱེན།སྤྱི་འཐུས་རྒྱུན་ལས་ཀྱིས་༡༩༩༧ཟླ་༡ཚེས་༢༢ལ་བགྲོ་གླེང་གྲོས་ཆོད་སྙན་ཕུལ་ཞུས་དོན་ལྟར།སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གོང་གསལ་ཕྱི་ཟླ་༣པའི་ནང་ཐེ་ཝན་དུ་འཚམས་གཟིགས་ལ་ཞབས་སོར་བཀོད་དེ་ནང་པ་གཅིག་གྱུར་རྒྱ་རིགས་ཁྲི་ཚོ་མང་པོས་གང་གི་མཚན་དཔེའི་དཀྱིལ་འཁོར་མཇལ་ཞིང་།ཆོས་འབྲེལ་གྱི་བསྐལ་བཟང་གོ་སྐབས་བླ་མེད་བྱུང་བ་དང་།དེ་རྗེས་ཐེ་ཝན་དུ་བོད་ཀྱི་སྐུ་ཚབ་དོན་གཅོད་ལས་ཁུངས་ཟུར་འཛུགས་ཀྱིས་ཆོས་རིག་གཙོ་གྱུར་ཆབ་སྲིད་ཀྱི་འབྲེལ་ལམ་སྲ་བརྟན་དམ་ཟབ་ཏུ་གྱུར།